ایتالیا بیلیم اینسانلارینین گلیشدیردیگی ایدز آشی‌سی، اچ‌آی‌وی ویروسونو یوزده ۹۰ آزالتدی.
ایتالیا اولوسال ساغلیق انستیتوسو، اولوسال اچ‌آی‌وی/ایدز مرکزینه باغلی چالیشان بیلیم اینسانلاری، ایدز خستلیگینه یول آچان اچ‌آی‌وی ویروسونا قارشی مکمل بیر واکسن گلیشدیردی.
فرونتیرس این ایمونولوگی آدلی درگیده یاییملانان آراشدیرمانین نتیجه‌سینه گؤره، کلینیک سیناقلاری، واکسنین وورولدوغو خسته‌لرده ویروس مقداریندا جدی بیر آزالما اولدوغونو گؤستردی.
آشی ۹۲ کؤنول‌لویه وورولدوقدان سونرا خسته‌لر سککیز ایل بویو ایزلندی.
باربارا انسولی باشقانلیغینداکی اکیب طرفین‌دن یئریدیلن چالیشما، ویروس مقدارینین سککیز ایل سونرا یورده ۹۰ آزالما گؤستردیگینی گؤستردی.
انسولی و یانینداکی آراشدیرماچیلار، ۱۰ ایلد‌ن چوخ مدت‌دیر اچ‌آی‌وی-۱ تات آدی وئریله‌ن آشی اوزرین‌ده چالیشیر.
راپور، فونکسیونل معالیجه‌یه باخیش آچیسینا یئنی بیر اؤلچو قازاندیرارکن باربارا انسولی، نتیجه‌لری بو سؤزلرله آچیقلادی:
"آراشدیرمالاریمیزین بو آنا قدرکی قیسمی تات واکسینین گوونلی، ایمونوژنیک اولدوغونو اثبات ائتدی. یعنی ایسته‌نیله‌ن باغیشیقلیق سیستمی تپکیسینی باشلادیر. آنجاق بوتون بونلاردان باشقا ویروس کولونیسینی هدف سئچمه قابلیتی و اوراداکی ویروس سویه‌سینی دوشوره‌بیلمه‌سی".
حاضردا سیناق مرحله‌سین‌ده‌کی آشی، ایدزین خستلیگینه سبب اولان اچ‌آی‌وی ویروسونون رپلیکاسیونوندا حساس رول اوینادیغی بیلینن اچ‌آی‌وی‌-۱ تات آدلی بیر پروتینی هدف سئچیر.
